柏林圍牆

柏林圍牆，東德就叫「反法西斯防衛牆」，係德國分裂28年間，「民主德國」同西柏林之間德國境內邊界嘅一幅牆，全長1878公里，3到4公尺高，最初淨係鐵絲網，後尾先起硬牆。幅牆係東德政府喺1961年8月13號，為咗阻止東德嘅人民逃去西德而起。

柏林圍牆係兩德分裂同冷戰嘅象徵同見證，一直阻住東德同西德之間文化同經濟嘅交流，一直有東德人各種方法穿越，其中有5043人成功，3221人被拉，239人死咗，260人受傷。

1989年11月9號，新東德政府打算放寬東德人民，喺旅遊方面嘅政策，但中央政治局委員Günter Schabowski誤解咗上級嘅意思，錯誤宣佈咗要開放柏林圍牆，結果超過一萬嘅市民行上街，拆咗幢圍牆。

柏林
1989年
冷戰
東德
德國史